**Elsa Schiaparelli**, nada en Roma o 10 de setembro do 1890 e finada en París o 13 de novembro de 1973, foi unha deseñadora de alta costura, fundadora da marca Schiaparelli. A súa dedicación á moda converteuna nunha das deseñadoras máis recoñecidas e famosas do século XX. Os seus modelos eran atrevidos e sorprendentes para os canons da época grazas a inspiración que obtivo do movemento surrealista.

Traxectoria
-----------

Elsa Schiaparelli naceu no Palazzo Corsini en Roma. Era filla de Celestino Schiaparelli, decano da Universidade da Sapienza, director da Lincei Library, orientalista e unha autoridade en sánscrito. A súa nai era aristócrata. Era sobriña do astrónomo Giovanni Schiaparelli, co cal pasou moito tempo estudando os ceos.

Estudou filosofía. Escribiu un libro de poemas eróticos, *Arethusa*, que non agradaron a súa familia polo que a enviaron a un convento. A comezos de 1910 viaxou a Londres onde coñeceu o conde Wilhelm de Wendt de Kerlor, teósofo e médium. En 1914 casou con el e trasladáronse a vivir a Niza. En 1916, mudáronse a Nova York. Alí coñeceu a Marcel Duchamp e a Alfred Stieglitz.

En 1920 tiveron unha filla, Maria Luisa Yvonne Radha, máis coñecida como Gogo Schiaparelli, que lles deu dúas netas, Marisa Berenson, modelo e actriz; e Berry Berenson, fotógrafa e actriz. O seu matrimonio co conde rematou debido a que este a abandonou pola bailarina Isadora Duncan.

### Traxectoria na moda

Tras pasar unha tempada en Norteamérica, en 1922, trasladouse a París xunto a súa filla. Alí entrou en contacto cos círculos vangardistas da cidade. En 1924, coñeceu o modisto Paul Poiret. Asentada e ben colocada socialmente, en 1927, Elsa presentou a súa primeira colección e levantou a súa propia marca coa que alcanzou un éxito inaudito e grazas á cal se converteu nun emblema. Un ano máis tarde lanzou o seu primeiro perfume, "S".

En 1931, deseñou para a tenista española Lilí Álvarez, a primeira saia pantalón, considerada escandalosa para a época, que utilizou no torneo de Roland Garros de París e despois no torneo de Wimbledon. Ademais, inaugurou a súa primeira tenda *Pour le Sport* no número 4 da rue de la Paix, en París. Pouco despois abriu unha tenda en Londres. Xa en 1936 deseñou unha liña de bolsos para a compañía americana Whiting & Davis. Tamén creou o vestiario de Mae West (unha das súas clientas habituais) para o filme *Every Day´s a Holiday*.

En 1941 refuxiouse da guerra en Nova York ata que en 1945 regresou a París onde presentou a súa nova colección. Nese momento, Hubert de Givenchy comezou a traballar para a marca. Xa en 1953 publicou *Shocking Life*, a súa autobiografía. Ao final dese ano, House of Schiaparelli pechou mentres que a parte dos perfumes continúa. A deseñadora retirouse á súa casa de Tunisia.

Anos despois da súa morte, o Museo de Arte de Philadelphia dedicou unha retrospectiva ao seu traballo. No ano 2012 o MET de Nova York inaugurou a exposición *Schiaparelli and Prada: Impossible Conversations*.

Notas
-----

1. ↑  MUÑOZ(@munoz\_rafa), RAFAEL (2017-11-07). "Schiaparelli y Dalí, la moda surrealista". *RTVE.es* (en castelán). Consultado o 2021-04-24.
2. ↑  "Elsa Schiaparelli Vogue".
3. ↑  "Elsa Schiaparelli, la diseñadora que inventó vestidos surrealistas para el fin del mundo". *La Vanguardia* (en castelán). 2020-05-16. Consultado o 2021-04-24.
4. ↑  Beaudoin, Anne-Cécile (25 de marzo de 2014). "SCHIAPARELLI La renaissance". *Paris Match*.
5. ↑  "Maison Schiaparelli - Tennis & Mode Au Musée de Roland Garros.". *www.schiaparelli.com*.
6. ↑  Vloque, Sara (24 de junio de 2016). "Llega Wimbledon: ¿tienes ya tu modelito?". *El Español*.
7. ↑  "Así es como Mae West dominó la moda en 1933". *Vogue España* (en castelán). Consultado o 2021-04-24.
8. ↑  Dafne (2012-08-22). "Shocking Life by Elsa Schiaparelli, la autobiografía de un genio de la moda". *Bcn Cool Hunter* (en castelán). Consultado o 2021-04-24.
9. ↑  "Philadelphia Museum of Art - Exhibitions - "Shocking!" The Art and Fashion of Elsa Schiaparelli". *philamuseum.org*. Consultado o 2021-04-24.
10. ↑  "Schiaparelli and Prada: Impossible Conversations". *www.metmuseum.org*. Consultado o 2021-04-24.

Véxase tamén
------------

### Bibliografía

* Uve, Sandra (2018). *Supermujeres, superinventoras: Ideas brillantes que transformaron nuestra vida*. Madrid: Planeta S.A. ISBN 978-84-16890-97-2.

|  |  |
| --- | --- |
|  | Wikimedia Commons ten máis contidos multimedia na categoría:  ***Elsa Schiaparelli Modificar a ligazón no Wikidata*** |

### Ligazóns externas

* Ficha de Elsa Schiaparelli en IMDb

* Portal:Muller
* Portal:Italia

|  |  |
| --- | --- |
| Control de autoridades | 
* Wd: Q464023
* WorldCat
* VIAF: 73861989
* Allmovie: p179044
* BIBSYS: 4038155
* BLBNB: 001011654
* BNB: ID
* BNF: 11968443d
* BRE: 3624812
* CiNii: DA15862584
* DBI: ID
* EBID: ID
* Europeana: ID
* FAST: 164512
* FemBio: 24387
* FMD: elsa-schiaparelli
* GEC: 0061324
* GND: 119452979
* ICCU: VEAV021094
* IMDb: nm0771277
* ISNI: 0000 0000 8153 3757
* KulturNav: ID
* LCCN: n85153799
* NDL: 00621443
* NKC: xx0255171
* NPG: mp62054
* OL: OL5051439A
* RKD: 241626
* SNAC: w6dn59tg
* SUDOC: 027697789
* TePapa: 45693
* Treccani: elsa-schiaparelli
* ULAN: 500121780
* UNZ: SchiaparelliElsa
* WikiTree: Schiaparelli-1

 |